ଢେଙ୍କାନାଳ, ଜାନୁଆରୀ ୧୬(ଲୋକାଲ ୱାୟାର): ଆଇଆଇଏମସି ଢେଙ୍କାନାଳରେ ତିନିଦିନ ଧରି ଚାଲିଥିବା ଚଳଚ୍ଚିତ୍ର ଭିତ୍ତିକ କାର୍ଯ୍ୟକ୍ରମ 'ଫିଲ୍ମି ଚକ୍କର-୩' ଉଦଯାପିତ ହୋଇ ଯାଇଥିବା ବେଳେ ଉଦଯାପନୀ ଉତ୍ସବରେ ଯୋଗ ଦେଇ ବିଶିଷ୍ଟ ଲେଖକ ତଥା ଭାରତୀୟ ଜନ ସଂଚାର ସଂସ୍ଥାନ(ଆଇଆଇଏମସି), ଅମରାବତୀର ପୂର୍ବତନ ନିର୍ଦ୍ଦେଶକ ନଦିମ ଖାଁ କହିଛନ୍ତି ଦେଶରେ ଧାର୍ମିକ ସହିଷ୍ଣୁତାକୁ ନେଇ ଅଧିକ ଚଳଚ୍ଚିତ୍ର ନିର୍ମାଣ ହେବା ଆବଶ୍ୟକ ।
ସେ କହିଥିଲେ, ବହୁ ବର୍ଷ ଧରି ଭାରତରେ ଧାର୍ମିକ ଅସହିଷ୍ଣୁତା ଲାଗି ରହିଛି ।
ହିନ୍ଦୁ-ମୁସଲମାନଙ୍କ ମଧ୍ୟରେ ନିୟମିତ ବିଭିନ୍ନ ବାଦ ବିବାଦ ଲାଗି ରହୁଛି । ସମସ୍ତଙ୍କ ମଧ୍ୟରେ ଭାଇଚାରା ସୃଷ୍ଟି କରିପାରିଲେ ଦେଶର ଅଖଣ୍ଡତା ସୁଦୃଢ଼ ହେବ । ଏଥିଲାଗି ଚଳଚ୍ଚିତ୍ରର ବଡ଼ ଭୂମିକା ରହିଛି ।
ତେଣୁ ଲୋକଙ୍କ ମଧ୍ୟରେ ସଚେତନତା ଆଣିବା ପାଇଁ 'ଏ ବିଲିୟନେୟାର କଲର ଷ୍ଟୋରି' ପରି ଚଳଚ୍ଚିତ୍ର ପ୍ରସ୍ତୁତ ହେବା ଆବଶ୍ୟକ ।
ପ୍ରଥମ ଦିନରେ 'ଓଟିଟି ଯୁଗରେ ଚଳଚ୍ଚିତ୍ର' ଶୀର୍ଷକ ଏକ ସମ୍ପାନ ଅନୁଷ୍ଠିତ ହୋଇଥିଲା । ଦ୍ୱିତୀୟ ଓ ଅନ୍ତିମ ଦିନରେ ଆୟୋଜିତ କର୍ମଶାଳାକୁ ଜାତୀୟ ପୁରସ୍କାରପ୍ରାପ୍ତ ଚଳଚ୍ଚିତ୍ର ଲେଖକ ପିୟୁଷ ରାୟ ପରିଚାଳନା କରିଥିଲେ ।
ଶେଷ ଦିନରେ ଡ. ରାୟଙ୍କ ଦ୍ୱାରା ପ୍ରସ୍ତୁତ ପ୍ରାମାଣିକ ଚଳଚ୍ଚିତ୍ର 'ଏ ବିଲିୟନେୟାର କଲର ଷ୍ଟୋରି' ପ୍ରଦର୍ଶିତ ହୋଇଥିଲା । ଚଳଚ୍ଚିତ୍ରଟିରେ ହିନ୍ଦୁ ମୁସଲମାନ ସମେତ ଅନ୍ୟ ଧର୍ମାବଲମ୍ବୀମାନଙ୍କ ମଧ୍ୟରେ ଥିବା ଅସହିଷ୍ଣୁତାର କରୁଣ ପରିଣତି ସମ୍ପର୍କରେ ଦର୍ଶାଯାଇଛି ।
ଏହା ବ୍ୟତୀତ ୩ଦିନରେ ଲୋକପ୍ରିୟ ହିନ୍ଦୀ ଚଳଚ୍ଚିତ୍ର 'ଜାନେ ଭି ଦୋ ୟାରୋ', 'ଜାଗତେ ରହୋ', 'ରୁକ୍ମାବତୀ କି ହାବେଲୀ' ଚଳଚ୍ଚିତ୍ର ପ୍ରଦର୍ଶିତ ହୋଇଥିଲା ।
ଡ. ରାୟଙ୍କ ନିର୍ମାଣାଧୀନ 'ପ୍ରଭୁ ଜଗନ୍ନାଥ କନସିୟସନେସ' ପ୍ରାମାଣିକ ଚଳଚ୍ଚିତ୍ରର ଟ୍ରେଲର ମଧ୍ୟ ପ୍ରଦର୍ଶିତ ହୋଇଥିଲା ।
ଉଦଯାପନୀ ଉତ୍ସବରେ ଆଇଆଇଏମସି ଢେଙ୍କାନାଳର ଆଞ୍ଚଳିକ ନିର୍ଦ୍ଦେଶକ ପ୍ରଫେସର ଡ. ମୃଣାଳ ଚାଟାର୍ଜୀ ଅଧ୍ୟକ୍ଷତା କରିଥିଲେ । ଏହି ଅବସରରେ ଡ. ଚାଟାର୍ଜୀଙ୍କ ଲିଖିତ 'ୱିଣ୍ଡୋ ସିଟ୍' ପୁସ୍ତକ ଉନ୍ମୋଚିତ ହୋଇଛି ।
ଚଳିତ ବର୍ଷ ସଫଳତାର ସହ ଫିଲ୍ମି ଚକ୍କର ଆୟୋଜନ ହୋଇଛି । ତେବେ ଏବେଠୁ 'ଫିଲ୍ମି ଚକ୍କର-୪'ର ଆୟୋଜନ ନେଇ ଯୋଜନା କରିବା ଆରମ୍ଭ ହୋଇଛି । ଆଗାମୀ ବର୍ଷ ଅର୍ଥାତ ୨୦୨୧ ଜାନୁଆରୀ ୧୪, ୧୫ ଓ ୧୬ ତାରିଖରେ ଏହା ଆୟୋଜିତ ହେବ ।
ଚଳିତ ବର୍ଷ ପରି ସମ୍ପାନ, କର୍ମଶାଳା, ପୁସ୍ତକ ଉନ୍ମୋଚନ, ଚଳଚ୍ଚିତ୍ର ପ୍ରଦର୍ଶନ ସହ 'ସିନେ ମୋବାଇଲ'(ସ୍ମାର୍ଟ ଫୋନ୍ ଜରିଆରେ ଚଳଚ୍ଚିତ୍ର ନିର୍ମାଣ) ପ୍ରତିଯୋଗିତା ଆୟୋଜିତ ହେବ ।
ଫିଲ୍ମି ଚକ୍କର-୪ରେ 'ବାୟୋପିକଃ ଫାକ୍ଟ ଆଜ୍ ଫିକ୍ସନ' ବିଷୟବସ୍ତୁକୁ ନେଇ କାର୍ଯ୍ୟକ୍ରମ ଆୟୋଜନ କରାଯିବ ବୋଲି ଡ. ଚାଟାର୍ଜୀ ଘୋଷଣା କରିଛନ୍ତି ।
ଉତ୍ସବରେ ସଂସ୍ଥାନର ଛାତ୍ରଛାତ୍ରୀଙ୍କ ବ୍ୟତୀତ, ବିଭିନ୍ନ ବିଶ୍ୱବିଦ୍ୟାଳୟର ଛାତ୍ରଛାତ୍ରୀ ଓ ଚଳଚ୍ଚିତ୍ର ପ୍ରେମୀମାନେ ଯୋଗ ଦେଇଥିଲେ ।
ସଂସ୍ଥାନର ସେକ୍ସନ ଅଫିସର କେଦାରନାଥ ଜେନା, ସହକାରୀ ପ୍ରଫେସର ଜ୍ୟୋତି ପ୍ରକାଶ ମହାପାତ୍ର, ସମ୍ବିତ ପାଲ, ପାଠ୍ୟକ୍ରମ ସଂଯୋଜକ ଜିତେନ୍ଦ୍ର ପତି, ବଦ୍ରିନାରାୟଣ ଜେନାଙ୍କ ସମେତ ସମସ୍ତ ଅଧ୍ୟାପକ, କର୍ମଚାରୀ କାର୍ଯ୍ୟକ୍ରମ ଆୟୋଜନରେ ସହଯୋଗ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
